[pic] | EUROOPA ÜHENDUSTE KOMISJON |

Brüssel, 3.10.2007

KOM (2007) 562 lõplik

KOMISJONI 36. FINANTSARUANNE EUROOPA PARLAMENDILE JA NÕUKOGULE

EUROOPA PÕLLUMAJANDUSE ARENDUS- JA TAGATISFONDITAGATISRAHASTU KOHTA2006. EELARVEAASTA{SEK(2007) 1246}

SISUKORD

1. EELARVEMENETLUS 3

1.1. 2006 aasta esialgne eelarveprojekt 3

1.2. 2006. aasta eelarveprojekt 3

1.3. 2006. aastat käsitlev kirjalik muutmisettepanek 3

1.4. 2006. aasta eelarve vastuvõtmine 3

1.5. Paranduseelarve nr 6/2006 3

2. KASSAJÄÄK JA ASSIGNEERINGUTE HALDAMINE 4

A. Assigneeringute haldamine 4

2.1. 2006. aastal kasutada olnud assigneeringud 4

2.2. 2006. aastal olemas olnud assigneeringute kasutamine 4

2.3. Automaatselt ülekantavad summad 2005. aastast 2006. aastasse 5

2.4. 2005. aastast mitteautomaatselt ülekantud summad 5

B. Ettemaksed 5

2.5. Ettemaksed liikmesriikidele 5

3. 2006. AASTA EELARVE TÄITMINE 6

4. MÄRKUSED EELARVE TÄITMISE KOHTA 7

4.1. Alamrubriik 1a 7

4.2. Alamrubriik 1b 8

4.3. Alamrubriigi 1a kulude jaotus liikide kaupa 9

1 lisa: EAGGF TAGATISRAHASTU 2006. AASTA EELARVE MENETLUS 2. lisa: EAGGFI TAGATISRAHASTU OSA ELI EELARVES AJAVAHEMIKUL 2002–2006 3. lisa: 2006. AASTA EELARVE TÄITMISE ANALÜÜS 4. lisa: EAGGF TAGATISRAHASTU KULUD ARTIKLITE JA LIIKMESRIIKIDE KAUPA 5. lisa: EAGGF TAGATISRAHASTU KULULIIKIDE JAOTUSE MUUTUMINE AJAVAHEMIKUL 2002–2006 |

Märkus: Käesolevale aruandele on lisatud komisjoni talituste üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi veebilehel. |

Eelarvemenetlus

2006. aasta esialgne eelarveprojekt

Komisjon võttis 2006. aasta esialgse eelarveprojekti vastu ja esitas selle eelarvepädevatele institutsioonidele 2005. aasta aprillis. Euroopa Põllumajanduse Arendus- ja Tagatisfondi (EAGGF) tagatisrahastule kavandatud kulukohustuste täitmisega seotud assigneeringuid oli kokku 51 412,3 miljonit eurot, millest 43 641,3 miljonit eurot oli ette nähtud alamrubriigi 1a ja 7 771,0 miljonit eurot alamrubriigi 1b rahastamiseks, kusjuures alamrubriigi 1b maksete assigneeringuid oli kokku 7 711,3 miljonit eurot, kuna lisandus uute liikmesriikide üleminekuvahend, mida rakendatakse liigendatud assigneeringute alusel.

2006. aasta eelarveprojekt

Nõukogu võttis 2006. aasta eelarveprojekti vastu 2005. aasta juulis. Alamrubriigi 1a assigneeringuid vähendati esialgse eelarveprojektiga võrreldes 150,0 miljoni euro võrra, samas kui alamrubriigi 1b assigneeringud jäeti esialgse eelarveprojektiga samale tasemele.

2006. aastat käsitlev kirjalik muutmisettepanek

2005. aasta oktoobri lõpus võttis komisjon vastu 2006. aasta esialgse eelarveprojekti muutmisettepaneku nr 2, milles määrati alamrubriigi 1a vajalikeks assigneeringuteks 43 279,7 miljonit eurot, mida on 361,6 miljoni euro võrra vähem kui esialgses eelarveprojektis. Alamrubriigile 1b kavandatud assigneeringuid ei muudetud.

2006. aasta eelarve vastuvõtmine

2006. aasta eelarve võeti vastu 2005. aasta detsembris sellisena, nagu oli kavandatud muutmisettepanekus nr 2. Alamrubriigi 1a assigneeringuid oli seega 43 279,7 miljonit eurot ja alamrubriigi 1b assigneeringuid 7771,0 miljonit eurot. Lähemalt vaata 1. lisa.

Paranduseelarve nr 6/2006

2006. aasta detsembris esitas komisjon eelarvepädevatele institutsioonidele paranduseelarvega nr 6/2006 2006. aasta kulukohustuste assigneeringute muudatuse, mille eelarvepädevad institutsioonid heaks kiitsid ja millega vähendati alamrubriigi 1a assigneeringuid 860,0 miljoni euro võrra 42 419,7 miljoni euroni. Täpsemalt vähendati paranduseelarvega peatüki 05 02 „Sekkumised põllumajandusturgudel” assigneeringuid 360,0 miljoni euro võrra ja peatüki 05 03 „Otsetoetused” assigneeringuid 654,2 miljoni euro võrra, samas kui peatüki 05 07 „Põllumajanduskulude audit” assigneeringuid suurendati 154,2 miljoni euro võrra.

EAGGF tagatisrahastu lõpliku eelarve (kulukohustuste täitmisega seotud assigneeringud) osa Euroopa Liidu 2002.–2006. aasta üldeelarves on esitatud 2. lisas.

Kassajääk ja assigneeringute haldamine

A. ASSIGNEERINGUTE HALDAMINE

2006. aastal kasutada olnud assigneeringud

Kõnealusel finantsaastal oli EAGGF tagatisrahastu assigneeringute lõplik summa 50 190 720 000 eurot. Eelarvepädevad institutsioonid kiitsid heaks 43 400 000 euro mitteautomaatse ülekande 2005. aastast 2006. aastasse.

2006. aastal olemas olnud assigneeringute kasutamine

Eelarvetoimingud

Järgmises tabelis on esitatud üksikasjalik ülevaade 2006. aasta eelarvetoimingutest:

eurot |

1. Kasutada olnud assigneeringud |

– tavaassigneeringud | 50 190 720 000,00 |

– mitteautomaatselt ülekantavad summad | 43 400 000,00 |

2. Üksikasjalikud kulukohustused |

– tavaassigneeringutest kaetavad liikmesriikide kulud | 47 434 305 141,54 |

– mitteautomaatselt ülekantavatest summadest kaetavad kulud | 43 400 000,00 |

– otsetoetused | 291 500 128,65 |

– liikmesriikide kulud – RDFI EL 10 | 2 096 000 000,00 |

----------------------- |

Kulukohustused kokku | 49 865 205 270,19 |

3. Väljamaksed |

– tavaassigneeringutest kaetavad liikmesriikide kulud | 47 434 305 141,54 |

– mitteautomaatselt ülekantavatest summadest kaetavad kulud | 43 400 000,00 |

– otsetoetused | 22 745 56,.88 |

– liikmesriikide kulud – EL 10 maaelu arengu rahastamisvahend (RDFI) | 500 956 905,00 |

----------------------- |

Väljamaksed kokku | 48 001 407 611,42 |

4. Automaatselt ülekantavad summad |

– liikmesriikide kulud – EL 10 maaelu arengu rahastamisvahend (RDFI) | 1 595 043 095,00 |

– mitteautomaatselt ülekantavatest summadest kaetavad kulud | 0.00 |

– otsetoetused | 268 754 563,77 |

----------------------- |

Automaatselt ülekantavad summad kokku | 1 863 797 658,77 |

5. Mitteautomaatselt ülekantavad summad | 0,00 |

6. Tühistatud assigneeringud (= 1 – 2 – 5) | 368 914 729,81 |

Automaatselt ülekantavad summad

Automaatselt ülekantavad summad on kulukohustuste ja väljamaksete vahe. 2006. aastal oli komisjoni kulukohustuste täitmisega seotud assigneeringuid, millele ei olnud menetlusperioodi lõpuni tehtud makseid, hinnanguliselt 1 863,8 miljonit eurot.

2005. aastast 2006. aastasse automaatselt ülekantavad summad

Alljärgnevas tabelis on esitatud ülevaade kõnealuste summade kasutamisest aastal 2006:

eurot |

1. Ülekantud kulukohustused |

– liikmesriikide kulud – EL 10 maaelu arengu rahastamisvahend (RDFI) | 1 614 735 317,00 |

– otsetoetused | 242 096 606,20 |

--------------------- |

Kulukohustused kokku | 1 856 831 923,20 |

2. Ülekandmisega vabanenud summad |

– liikmesriikide kulud | –– |

– otsetoetused | (17 651 622,31) |

--------------------- |

Vabanenud summad kokku | (17 651 622,31) |

3. Väljamaksed |

– liikmesriikide kulud – EL 10 maaelu arengu rahastamisvahend (RDFI) | 1 608 989 764,00 |

– otsetoetused | 182 586 614,06 |

--------------------- |

Väljamaksed kokku | 1 791 576 378,06 |

4. Tühistatud assigneeringud (= 1 + 2 – 3) |

– liikmesriikide kulud | 0,00 |

– otsetoetused | 41 858 369,83 |

-------------------- |

Tühistatud ülekantud summad kokku | 41 858 369,83 |

5. Automaatselt ülekantavad summad |

– liikmesriikide kulud – EL 10 maaelu arengu rahastamisvahend (RDFI) | 5 745 553,00 |

2005. aastast mitteautomaatselt ülekantud summad

Vastavalt finantsmääruse (nõukogu 25. juuni 2002. aasta määrus (EÜ) nr 1605/2002) artiklitele 9 ja 149 otsustas komisjon kanda mitteautomaatselt ülekantavad summad punkti 05 04 01 05 „Ennetähtaegselt pensionile jäämine — Uus süsteem” raames 2005. aastast üle 2006. aastasse kogusummas 43,4 miljonit eurot.

B. ETTEMAKSED

ETTEMAKSED LIIKMESRIIKIDELE

2. 5.1. Igakuised ettemaksed tehtud kulutuste põhjal

Nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta)[1] artiklis 7 on sätestatud, et komisjon teeb „igakuiste ettemaksete kohta otsuse akrediteeritud makseasutuste tehtud kulutuste põhjal”. Liikmesriikide makseasutused teevad ettemaksed kulutuste tegemise kuule järgneva teise kuu alguses.

Termini täpses mõistes ei ole tegemist ettemaksega, vaid juba tehtud kulude hüvitamisega. Väljend „ettemakse“ rõhutab sellise makse esialgset olemust: ettemakse tehakse liikmesriigi edastatud kuuaruande alusel;[2] kulutuste igakuist kirjendamist kontrollitakse ja parandatakse üksikasjaliste aruannete alusel[3]. Pealegi saab makse lõplikuks alles pärast kõnealuste kulutuste hilisemat kontrollimist, kui tehakse kindlaks, et raamatupidamisarvestus on toimunud nõuetekohaselt.

Ettemaksete süsteemi kasutatakse maksete puhul, mida liikmesriigid tegid alates 16. oktoobrist 2005 kuni 15 oktoobrini 2006. Ülejäänud maksete puhul annab komisjon otsetoetusi piiratud hulgale meetmetele ja seoses uutele liikmesriikidele suunatud maaelu arengu üleminekuvahendi (RDTI-EU 10) ühise haldamisega.

2006. eelarveaastal tehtud ettemaksete netosumma oli 47 477 705 141,5 eurot.

2. 5.2. Otsused 2006. aasta ettemaksete kohta

Komisjon võttis 2006. aasta igakuiste ettemaksete kohta vastu kaksteist otsust. 2006. aasta detsembris otsustati teha täiendav ettemakse, millega kohandati juba tehtud ettemaksed asjaomasesse aastasse kirjendatavate kogukuludega.

2006. aasta eelarve täitmine

Esialgselt oli 2006. aasta eelarves kasutatavaid EAGGF tagatisrahastu assigneeringuid 51 050,7 miljonit eurot kulukohustuste assigneeringutena. Alamrubriigile 1a eraldati 43 279,7 miljonit eurot ja alamrubriigile 1b ülejäänud 7 771,0 miljonit eurot. 2006. aasta eelarve kogumahtu ja maaelu arendamiseks suunatud summasid suurendati vastavalt 51 094,1 ja 7 814,4 miljoni euroni, pärast ligikaudu 43,4 miljoni euro ülekandmist 2005. aastast 2006. aastasse, et rakendada maaelu arenguprogrammidega hõlmatud ennetähtaegselt pensionile jäämise kava.

Rubriigi 1 eelarve täideti mahus 49 865,2 miljonit eurot ehk ligikaudu 97,6 % esialgsetest assigneeringutest, kusjuures kulud alamrubriigis 1a olid 42 175,3 miljonit eurot ja alamrubriigis 1b 7 689,9 miljonit eurot, sealhulgas ülekantud summad.

Alamrubriigis 1a jäi eelarve täitmisel kasutamata 1 104,4 miljonit eurot. Selleks et vähendada liikmesriikide osamakse ühenduse eelarvesse, esitas komisjon paranduseelarve nr 6/2006 kaudu ettepaneku tühistada 860,0 miljonit eurot EAGGF tagatisrahastu esialgseid assigneeringuid. Seega oli alamrubriigis 1a kasutada olnud assigneeringute lõplik summa 42 419,7 miljonit eurot ja kõnealuse alamrubriigi alakasutamist vähendati 244,4 miljoni euroni. Alamrubriigi 1b assigneeringud vastasid esialgse eelarvega ettenähtud tasemele.

2006. aasta eelarve täitmine ning erinevused kõnealuse eelarve täitmise ning esialgse eelarve ja paranduseelarve nr 6/2006 assigneeringute vahel on esitatud 3. lisas. Kulutused liikmesriikide ja meetmete kaupa on esitatud 4. lisas.

Märkused eelarve täitmise kohta

2006. põllumajandusaastat iseloomustas taimekasvatustoodangu ja loomsete saaduste tootmise vähenemine, millega kaasnesid väga soodsad hinnad loomsetele saadustele ja kõrgemad hinnad põllumajandussaadustele. Kõnealune areng põllumajandusturgudel ja muud tegurid mõjutasid EAGGF tagatisrahastu kulude taset eelarve teatavates valdkondades ja põhjustasid assigneeringute olulist alakasutamist.

Alamrubriik 1a

Eelarveassigneeringuid kasutati vähem nii sekkumiste puhul põllumajandusturgudel, välja arvatud suhkru- ja piimandussektoris, kui ka otsetoetuste puhul. Lisatud tabelis 3 on üksikasjalikult esitatud eelarve täitmine erinevate eelarveartiklite kaupa. Järgnevalt on lühidalt esitatud peamised põhjused, miks eelarve teatavate artiklite puhul kasutatud summa erines eelarves ettenähtud esialgsetest assigneeringutest.

Teravili

Kõnealuse sektori assigneeringuid kasutati ettenähtust vähem, kuna 2005.–2006. aasta väiksema kogusaagi tõttu EL 25 riikides vähenes riiklikult ladustatava teravilja kogus ning alates 2006. aasta kevadest maailmaturul tõusnud teraviljahindade tõttu vähenesid eksporditoetustega seotud kulud.

Toetused 1. lisas nimetamata toodetele

Kõnealuse sektori assigneeringuid kasutati ettenähtust vähem, kuna vähendati eksporditoetuste määrasid ja vähenes töödeldud põllumajandustoodete eksport.

Suhkur

Kõnealuse sektori assigneeringuid kasutati rohkem, kuna võrreldes 2006. aasta eelarves ettenähtuga suures oluliselt vabaturu suhkru ekspordikogus, millele anti eksporditoetust.

Puu- ja köögiviljad

Kõnealuse sektori assigneeringuid kasutati ettenähtust vähem, kuna liikmesriikide kulud olid väiksemad nii tootjaorganisatsioonide rakendusfondide puhul, mis oli tingitud heakskiidetud tootjaorganisatsioonikavade ettenähtust väiksemast rakendamisest, kui ka tomatite töötlemistoetuse puhul, mis oli tingitud abikõlblike tomatikoguste vähenemisest.

Piim ja piimatooted

Kõnealuse sektori assigneeringuid kasutati ettenähtust rohkem, kuna muudeti liikmesriikide piimamaksu ajakava, mille kohaselt 2005.–2006. kvoodiaasta maks tasutakse 2007. eelarveaastal, mitte 2006. eelarveaastal, nagu oli eeldatud 2006. aasta eelarve vastuvõtmisel. Kuni 2005. eelarveaastani käsitati piimamakse eelarvetuluna ning nendega vähendati vastavaid kulusid piimasektoris. Seepärast kaasnes ajakava muudatusega 2006. eelarveaasta assigneeringutes piima ja piimatoodete kulude suurenemine, mis tingis kõnealuste assigneeringute ülekasutamise.

Veise- ja vasikaliha

Kõnealuse sektori assigneeringuid kasutati ettenähtust vähem, kuna vähenes liha ja elusloomade ekspordikogus ning loomade arv, kelle suhtes kohaldatakse turutoetuse erikava.

Tootlikkusega sidumata otsetoetused

Kõnealuse sektori assigneeringuid kasutati ettenähtust vähem, kuna ühtse otsemaksete kava raames ei kasutanud mitmed liikmesriigid, kellel oli haldusraskusi seoses õiguste kehtestamisega ning toetuste haldamise ja maksmisega, täielikult nende vastavaid eelarvelisi vahendeid.

Muud otsetoetused

2006. eelarveaasta assigneeringuid kasutati ettenähtust vähem eelkõige tubaka lisatasude puhul, kuna vähenes tubaka tootmine võrreldes 2006. aasta eelarves ettenähtuga, ja banaanide tasandustoetuse puhul, kuna soodsad turutingimuste tõttu suurenesid turuhinnad, mistõttu vähenes tasandustoetuse määr.

Põllumajanduskulude audit

Kõnealuse sektori assigneeringuid kasutati ettenähtust vähem, kuna raamatupidamisarvestuse nõuetekohasuse kontrollimise menetluste tulemusena liikmesriikidelt tagasinõutav summa olid ettenähtust väiksem. Kõnealust summat käsitatakse eelarvetuluna ning see vähendab eelarve üldkulu.

Alamrubriik 1b

4.2.1. Maaelu arendamine (EL 15)

EAGGF tagatisrahastu kasutab alamrubriigi 1b assigneeringuid ajavahemikuks 2000–2006 vastuvõetud 89 maaelu arendamise programmi kaasrahastamiseks EL 15 riikides (määrus (EÜ) nr 1257/1999). Kõnealustele programmidele 2006. eelarveaastal eraldatud vahendeid kogusummas 5 020,0 miljonit eurot suurendati kohustuslikust ümbersuunamisest tuleneva 655,0 miljoni euro võrra ja 2005. aastast 2006. aastasse ülekantava 43,4 miljoni euro võrra. Kõnealuse 89 programmi tegelikud kulud olid 5 623,3 miljonit eurot ehk 98,3 % kõnealustest assigneeringutest. Kõnealuseid assigneeringuid kasutati ettenähtust vähem eelkõige metsamajandusmeetmete ja põllumajanduse keskkonnameetmete puhul.

4.2.2. Üleminekuvahend uute liikmesriikide maaelu arengu toetamiseks

Kõnealuse vahendi abil kaasrahastab EAGGFi tagatisrahastu vastavalt liigendatud assigneeringutele (määrus (EÜ) nr 1257/1999) kümne uue liikmesriigi maaelu arendamise programme, mis on vastu võetud 2004. aastal ajavahemikuks 2004–2006. Kõik eelarves ettenähtud summad olid seotud kulukohustustega, kusjuures välja maksti ligikaudu 2 115,7 miljonit eurot ehk 79,5 miljonit eurot rohkem kui oli ette nähtud 2006. eelarveaasta maksete assigneeringutega.

Alamrubriigi 1a kulude jaotus liikide kaupa

EAGGF tagatisrahastu kulud alamrubriigis 1a saab liigitada järgmistesse peamistesse kategooriatesse. Järgnevalt on esitatud asjaomased kulutused koos nende osakaaluga EAGGF tagatisrahastu 2006. aasta kogukuludes:

4.3.1 Eksporditoetused

Eksporditoetusega seotud kulusid oli 2 493,6 miljonit eurot ehk 5,0 % aasta kogukuludest.

4.3.2 Otsetoetused

Kõnealuse rubriigi kulutusi olid 34 051,3 miljonit eurot ehk 68,3 % kogusummast. Otsetoetustena käsitatavad kulud on määratletud nõukogu 29. september 2003. aasta määruse (EÜ) nr 1782/2003 (EÜT L 270, lk 1) lisas.

4.3.3 Ladustamine

Ladustamiskulud olid 756,9 miljonit eurot ehk 1,7 % kogusummast. Kõnealused kulutused olid seotud peamiselt teravilja, suhkru, veini ja piimatoodete ladustamisega.

4.3.4 Muud

Muid sekkumiskulusid oli 4 873,4 miljonit eurot ehk 9,8 % aasta kogukuludest. Kõnealune rubriik hõlmab kulusid, mis ei kuulu eespool nimetatud kululiikide alla.

Kululiikide jaotuse muutumine ajavahemikul 2002–2006 on esitatud 5. lisas.

[pic]

[pic]

[pic]

[pic]

[pic]

[1] EÜT L 160, 26.6.1999, lk 103.

[2] Kõnealustest maksetest teatab liikmesriik faksi teel iga kuu 10. kuupäevaks.

[3] Liikmesriigid esitavad iga kuu üksikasjaliku deklaratsiooni tabeliga 104.